Document ID: 32012D0645

РЕШЕНИЕ НА СЪВЕТА
от 10 октомври 2012 година
за сключване на Споразумение между Европейския съюз и Алжирската демократична народна република за научно и технологично сътрудничество
(2012/645/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 186 във връзка с член 218, параграфи 6 и 7 от него,
като взе предвид предложението на Европейската комисия,
като взе предвид одобрението на Европейския парламент,
като има предвид, че:
(1)
На 16 ноември 2009 г. Съветът упълномощи Комисията да договори, от името на Съюза, Споразумение между Европейския съюз и Алжирската демократична народна република за научно и технологично сътрудничество („Споразумението“). То бе парафирано на 14 октомври 2010 г.
(2)
Споразумението бе подписано на 19 март 2012 г., при условие че бъде сключено на по-късна дата, и се прилага временно след подписването му съгласно член 218, параграф 5 от Договора.
(3)
Споразумението следва да бъде одобрено,
ПРИЕ НАСТОЯЩОТО РЕШЕНИЕ:
Член 1
Споразумението между Европейския съюз и Алжирската демократична народна република за научно и технологично сътрудничество се одобрява от името на Съюза (1).
Член 2
Председателят на Съвета извършва нотификацията, предвидена в член 7, параграф 2 от споразумението, от името на Съюза (2).
Член 3
Европейската комисия приема позицията на Съюза, която да бъде взета в рамките на Съвместния комитет, създаден съгласно член 4, параграф 2 от споразумението, по отношение на техническите изменения в споразумението в съответствие с член 4, параграф 2, буква а) от него.
Член 4
Настоящото решение влиза в сила в деня на приемането му.
Съставено в Люксембург на 10 октомври 2012 година.

Labels: 7
18
15
5